הזרים: חלק 1

"הזרים: חלק 1" (באנגלית: The Strangers: Chapter 1) הוא סרט אימה אמריקאי משנת 2024 הנחשב לסרט השלישי בסדרת סרטי הזרים והחלק הראשון של אתחול מחודשת בצורת טרילוגיה עצמאית. הוא בוים על ידי רני הרלין, לפי תסריט מאת אלן ר. כהן ואלן פרידלנד וסיפור מאת בריאן ברטינו (אנ'), במאי הסרט הראשון. מדליין פטץ' ופרוי גוטיירז מככבים כזוג שבא במגע עם שלושת הזרים רעולי הפנים הפסיכופתים בעת טיול. גם גבריאל באסו ואמה הורבאט מככבים בסרט. ההכרזה על הטרילוגיה שצולמה עבור סרטי "הזרים" אירעה באוגוסט 2022 על ידי מפיק הסרט המקורי, רוי לי (אנ'). הרלין הוכרז כבמאי של שלושתם בחודש שלאחר מכן, כשרוב צוות השחקנים צורף זמן קצר לאחר מכן. ההפקה של הסרטים התקיימה בברטיסלאבה בין ספטמבר לנובמבר באותה שנה. "הזרים: חלק 1" הוקרן בבכורה עולמית בקולנוע ריגל אל. איי. לייב ב-8 במאי 2024, ועלה לאקרנים על ידי סרטי ליונסגייט ב-17 במאי 2024. הסרט הכניס 42 מיליון דולרים ברחבי העולם וספג ביקורות שליליות ממבקרי הקולנוע, שראו אותו נחות לסרטים הקודמים. החלק השני צפוי לצאת מאוחר יותר ב-2024, בעוד השלישי טרם קיבל תאריך. מאיה (מדליין פטץ') ובן זוגה ריאן (פרוי גוטיירז) נוסעים ברחבי ארצות הברית, כשהם מציינים חמש שנות זוגיות. אבודים, הם עוצרים בעיירה קטנה באורגון בשם ונוס. המקומיים מפריעים להם והמכונית שלהם מתקלקלת. המכונאי של העיר, רודי, מסכים לתקן את המכונית שלהם למחרת בבוקר והם נאלצים להישאר ללילה ב-Airbnb. בחורה זרה מופיעה בדלת הכניסה לאחר דפיקות אגרסיביות חוזרות ונשנות, ושואלת "אם תמרה כאן", והזוג עונה לה "לא". ריאן חוזר לעיר עם אופנוע מה-Airbnb כדי לקחת בחזרה את המשאף שלו, אותו השאיר במכונית. לבדה, מאיה לא מודעת לכך שאדם דמוי דחליל עוקב אחריה. החשמל מפסיק והופעתה הפתאומית של דולפייס ("פניי מסכה") בבית מובילה אותה להתחבא. ריאן חוזר, וטוען שמאיה הזתה. מאוחר יותר הזוג מבחין בדם מטפטף מגופה התלויה על הנברשת. הם מותקפים על ידי הדחליל, שמפסיק את המרדף שלו ויוצא מהבית. בני הזוג נמלטים החוצה במטרה לנסות ולברוח עם האופנוע אבל הוא פוצץ לרסיסים על ידי הדחליל שמחכה לשניים בחוץ. באמצעות מרחבי הזחילה שנמצאים מתחת לפרקט של הבית, הם מנסים לברוח אך מאיה נפצעת ממסמר חלוד. ברגע שהם מגיעים למחסן ממול, ריאן מוצא רובה ציד ומציל את מאיה מהתקפה נוספת. ריאן יורה בטעות בבעלים של ה-Airbnb והורג אותו במקום. הם מנסים להימלט ברכב שלו, המשאית של הדחליל מתנגשת בו בכוונה ומשביתה אותו. מאיה רצה לתוך היער אך ריאן לא מסוגל לזוז מכיוון שרגלו תקועה במכונית. מאיה מתקשרת ל-911 אך השיחה נכשלת בשל חוסר בקליטה. היא נתקלת בגופה ובהמשך נתפסת על ידי דולפייס. ריאן מצליח להשתלט על Pin-Up Girl ("פין-אפ גירל") באיומי רובה, ודורש לדעת על מקום הימצאה של מאיה. עם זאת, הדחליל מגיח מאחוריו וחובט בו בחוזקה עד עילפון. שניהם מתעוררים קשורים לכיסאות בבית. ברגעים האחרונים שלהם ביחד, ריאן מציע להתחתן עם מאיה, והיא נענית להצעה. כשהם מתייפחים יחד, ריאן נדקר אנושות והכיסא שלו מופל, מה שגורם לו להיחנק מדמו שלו. מאיה שואלת למה הם עושים את זה, והם פשוט עונים, "כי אתם כאן". לאחר מכן היא נדקרה ומופלת גם כן. סירנות משטרה נשמעות מרחוק והזרים ממהרים להסתלק. מאיה מתעוררת במיטת בית חולים, לאחר ששרדה את החוויה הקשה. היא קמה מהמיטה ואינה מבחינה באחד הזרים השוכב לידה. מדליין פטץ' – מאיה לוקאס, בת זוגו של ריאן ואחותה הצעירה של דבי פרוי גוטיירז – ריאן, בן זוגה הוותיק של מאיה רייצ'ל שנטון – דבי לוקאס, אחותה הגדולה של מאיה גבריאל באסו – גרגורי אמה הורבאט – שלי, מלצרית במסעדה בוונוס אלה ברוקולרי – ג'סמין ריצ'רד ברייק – שריף רוטר ג'ופלין סבטיין – בילי בופורד באוגוסט 2022, המפיק רוי לי הכריז על רעיון לשלושה סרטים שייכנסו להפקה רצופה החל מספטמבר של אותה שנה. רני הרלין התגלה כבמאי לפחות לאחד מהסרטים, אף על פי שניהל משא ומתן לבימוי כל אחד מהסרטים. הטרילוגיה הופקה על ידי סרטי ליונסגייט, פיפת' אלמנט הפקות וסרטי פריים, והיא הופצה על ידי ליונסגייט. מאוחר יותר ב-2022, הרלין הוכרז כבמאי של שלושת הסרטים הקרובים. הראשון בטרילוגיה החדשה היה לפי תסריט שנכתב על ידי אלן ר. כהן ואלן פרידלנד וסיפור מאת בריאן ברטינו. קורטני סולומון, מארק קנטון, כריסטופר מילבורן, גארי רסקין, צ'ארלי דומבק ואלסטייר בירלינגהם אושרו כמפיקים בשלושת הסרטים. הטרילוגיה החדשה היא אתחול של הסדרה כשהמפיק קנטון מצהיר כי הטרילוגיה נועדה להציג בפני קהלים חדשים את "עולם הזרים". סולומון הצהירה שכשהתחילו בפרויקט הכוונה הייתה לספר סיפור גדול מבעבר, אבל גם "להרחיב את העולם הזה". המפיק מתאר את שלושת הסרטים כ"מחקר אופי", לעומת שני הסרטים הקודמים. מאוחר יותר הובהר על ידי יוצר הסרט והשחקנים, שטרילוגיית הסרטים החדשה מתרחשת באותו יקום כמו שני הסרטים המקוריים. בספטמבר 2022 לוהקו מדליין פטץ', פרוי גוטיירז וגבריאל באסו. באוקטובר 2022, אמה הורבאט הוכרזה כחלק מהצוות. בחודש העוקב הצטרפה רייצ'ל שנטון לצוות השחקנים. הצילום העיקרי של שלושת הסרטים התרחש בברטיסלאבה, סלובקיה במשך חמישים-ושנים ימים מספטמבר 2022 עד נובמבר 2022. הרלין אמר לאנטרטיינמנט ויקלי שזה "האתגר של החיים, אבל גם באמת אימצתי אותו. ביום שני בבוקר, יכולתי לצלם את החלק השני, וביום שני אחר הצהריים אני יכול לצלם את החלק הראשון, וביום שלישי בבוקר יכולתי לצלם את החלק השני. לצלם את החלק השלישי זה היה תובעני להפליא עבור השחקנים, עבור ההמשכיות מבחינת האיפור והמלתחה, ועבור במאי הצילום שלי, כיוון שרצינו ליצור שפה ויזואלית שתתפתח כך שהסרטים יגדלו ויהיו יותר מעניינים. ככל שהמשכנו, זה פשוט המשיך לשאוב את כל הכוחות שלנו כל הזמן". חברת ליונסגייט קיימה את הבכורה העולמית בריגל אל. איי. לייב ב-8 במאי 2024. הוא עלה לאקרנים בבתי הקולנוע ב-17 במאי 2024. "הזרים: חלק 1" יצא בפורמטים הדיגיטליים ב-16 ביולי 2024, ואחריו בפורמטים של בלו-ריי, 4K אולטרה HD בלו-ריי ו-DVD ב-23 ביולי 2024 עם קטעי אודיו, הקדימון וקטעים נוספים. נכון ל-27 ביוני 2024, "הזרים: חלק 1" הכניס 35 מיליון דולרים בארצות הברית ובקנדה, ו-7.3 מיליון דולר בטריטוריות אחרות, בסכום כולל של 42.3 מיליון דולר ברחבי העולם. בארצות הברית ובקנדה, הסרט פורסם לצד "חברים דמיוניים" ו-Back to Black, והיה צפוי להכניס 7–9 מיליון דולרים מ-2,856 בתי קולנוע בסוף השבוע הפתיחה שלו. לאחר שהכניס 5 מיליון דולרים ביומו הראשון (כולל 1.2 מיליון דולרים מהצפיות המקדימות של יום חמישי בערב), הסרט הכניס בסך הכול 12 מיליון דולרים, אך דורג במקום השלישי מאחורי "חברים דמיוניים" ו"כוכב הקופים: ממלכה חדשה". באתר הסרטים והביקורות רוטן טומייטוז, קיבל "הזרים: חלק 1" ציון כולל של 22% על בסיס תשעים-ושש ביקורות, עם דירוג ממוצע של 4.4/10. בקונצנזוס של האתר נקבע: "מחוסר המתח המצמרר של 'הזרים' המקורי ומתגלה כפשוט לא נעים, חלק 1 סוגר את העלילה של עצמו". ב-Metacritic, שם נעשה שימוש בממוצע משוקלל, העניקו לסרט ציון של 43 מתוך 100, על בסיס עשרים-ושתים ביקורות בסך הכול, מה שמציין ביקורות "מעורבות או ממוצעות". קהלים שנשאלו על ידי CinemaScore העניקו לסרט ציון ממוצע של "C" בסולם A+ עד F; ציון זהה לזה של "טרף לילי", בעוד שאלו שנשאלו על ידי PostTrak העניקו לו ציון חיובי כולל של 50%. מארק אולסן מלוס אנג'לס טיימס אמר "לסרט 'הזרים' הראשון הייתה אווירה של מתח מצמרר, שכן הזוג הנצור הסתכל לעיתים קרובות אל חלל ריק, והביא מתח מטריד למה שלעיתים קרובות לא היה כלום. הסרט החדש אף פעם לא מעלה את אותן רגשות של איום וצמרור". מייקל נורדין מווראייטי הפנה ביקורת חיובית כלפי הסרט. ב-ynet קבעו "סרט האימה הזה מונחה בידי הסתמיות של הסאדיזם – וזה לא בהכרח דבר רע". שני סרטי המשך צולמו במקביל לחלק 1, כאשר חלק 2 צפוי לצאת בסוף 2024. הרלין הצהיר שהם לא נועדו להיות גרסה מחודשת או אתחול מחדש, וכי העלילה עומדת להיות קרובה לחלק הראשון. הרלין אמר בריאיון: "כמובן, צילמנו אותם אחד על השני והתערבבנו, כמו שתמיד נוצרים סרטים. אבל היינו צריכים לזכור שצריך לבדל כל סיפור וכל סרט. זה סרט אחד של 4.5 שעות, והחלק הראשון הוא מערכה ראשונה; הוא מגדיר את הדמויות ואת הטרור ואת הרוצחים והדמות הראשית שלנו, שישרדו את החלק הראשון, אבל אז יקלעו למסע נוסף בשני החלקים האחרים". בריאיון להוליווד ריפורטר, הרלין הצהיר כי חלק 2 וחלק 3 ינווטו לכיוונים שונים. סרטי ההמשך יכסו את דמותה של פטץ' במשך ארבעה ימים לאחר מאורעות החלק הראשון. אתר האינטרנט הרשמי של הזרים: חלק 1 "הזרים: חלק 1", במסד הנתונים הקולנועיים IMDb (באנגלית) "הזרים: חלק 1", באתר Rotten Tomatoes (באנגלית) "הזרים: חלק 1", באתר Metacritic (באנגלית) "הזרים: חלק 1", במסד הנתונים הקולנועיים KinoPoisk (ברוסית) BBFC, The Strangers: Chapter 1, www.bbfc.co.uk (באנגלית) Anthony D'Alessandro, John Krasinski & Ryan Reynolds’ ‘IF’ To Give More Lift To Summer Box Office With $40M Opening – Preview, Deadline, ‏2024-05-14 (באנגלית אמריקאית) The Strangers: Chapter 1, Box Office Mojo The Strangers: Chapter 1 (2024) - Financial Information, The Numbers The Strangers: Chapter 1, 2024-05-17, נבדק ב-2024-06-29 The Strangers: Chapter 1 Trailer: Horror Movie Begins New Trilogy, web.archive.org, ‏2024-03-01 'The Strangers' - THREE Sequels in Production Next Month?!, web.archive.org, ‏2022-08-08 Renny Harlin Directing THREE The Strangers Sequels? [Exclusive], web.archive.org, ‏2022-08-09 Renny Harlin to Remake 'The Strangers' as Horror Trilogy, web.archive.org, ‏2022-09-13 Madelaine Petsch to star in remake of horror film 'The Strangers,' first movie in planned trilogy | EW.com, web.archive.org, ‏2022-09-13 The Strangers: Chapter 1 - WGA Directory, web.archive.org, ‏2024-02-25 New The Strangers Trilogy Will Reference Original Films, web.archive.org, ‏2023-10-14 Renny Harlin's The Strangers trilogy set in the same universe as the previous films?, web.archive.org, ‏2023-08-17 ‘The Strangers’ Remake Starring Madelaine Petsch In Works At Lionsgate – Deadline, web.archive.org, ‏2022-09-13 ‘The Rings Of Power’ Actor Ema Horvath Joins ‘The Strangers’ Remake – Deadline, web.archive.org, ‏2023-01-14 The Strangers Remake From Renny Harlin adds Rachel Shenton (Exclusive) – The Hollywood Reporter, web.archive.org, ‏2023-01-02 Brian Davids, ‘The Strangers: Chapter 1’ Director Renny Harlin on Shooting a Trilogy in 52 Days: “Nothing Is Too Ambitious for Me”, The Hollywood Reporter, ‏2024-05-16 (באנגלית אמריקאית) ‘The Strangers’: Rachel Shenton Boards Lionsgate’s Horror Remake – Deadline, web.archive.org, ‏2023-07-16 Get first look at Madelaine Petsch in 'The Strangers Trilogy' | EW.com, web.archive.org, ‏2023-10-04 John Squires, We’re Giving Away Tickets to ‘The Strangers: Chapter 1’ World Premiere in Los Angeles on May 8!, Bloody Disgusting!, ‏2024-05-03 (באנגלית אמריקאית) John Squires, ‘The Strangers: Chapter 1’ Heads to 4K in July with Audio Commentary, Bloody Disgusting!, ‏2024-06-26 (באנגלית אמריקאית) The Strangers: Chapter 1, Box Office Mojo The Strangers: Chapter 1 (2024) - Financial Information, The Numbers Anthony D'Alessandro, John Krasinski & Ryan Reynolds’ ‘IF’ To Give More Lift To Summer Box Office With $40M Opening – Preview, Deadline, ‏2024-05-14 (באנגלית אמריקאית) Anthony D'Alessandro, ‘IF’ Rises To $34M+, ‘Strangers: Chapter 1’ Strong At Near $12M, ‘Back To Black’ Goes Belly-Up At $2.8M – Sunday Box Office Update, Deadline, ‏2024-05-19 (באנגלית אמריקאית) The Strangers: Chapter 1 | Rotten Tomatoes, www.rottentomatoes.com (באנגלית) The Strangers: Chapter 1, www.metacritic.com (באנגלית) Review: 'The Strangers - Chapter 1' is a rote rehash that lacks the original film's creepy suspense, Los Angeles Times, ‏2024-05-16 (באנגלית אמריקאית) Michael Nordine, ‘The Strangers: Chapter 1’ Review: Home-Invasion Series Hasn’t Overstayed Its Welcome, Variety, ‏2024-05-16 (באנגלית אמריקאית) דובדבני, שמוליק (2024-05-23). "סרט האימה הזה מונחה בידי הסתמיות של הסאדיזם - וזה לא בהכרח דבר רע". Ynet. נבדק ב-2024-06-29. The Strangers: Chapter 1 Director Breaks Down Full Trilogy Plans, Horror (באנגלית)